อยากทานอาหารทะเลรสชาติและราคาแซ่บๆ แนะนำร้านนี้เลยค่ะ หากผ่านมาแถบปากน้ำ จ.สมุทรปราการ ร้านอยู่ในซอยพระศักดิ์ หาไม่ยากสามารถเลี้ยวซ้ายได้จากถนนสุขุมวิททั้งฝั่งซอยพระศักด์และถนนอมรเดช เมนูแนะนำ แมงดาเผา หอยนางรมทรงเครื่อง ทอดมันปลากราย ยำต่างๆ น้ำจิ้มซีฟู้ดอร่อยกลมกล่อมมาก แนะนำให้จับจองที่นั่งด้านนอกร้านหากฝนไม่ตก เพราะด้านในแสบตาควันจากกุ้งเผา เพราะครัวตั้งอยู่ด้านหน้าของร้าน บรรยากาศโหวกเหวกโวยวายจากการสั่งอาหารจากเด็กเสริฟ แต่เวลานั้นไม่สนใจเพราะเอนจอยกับอาหารตรงหน้ามากกว่า อร่อยจนลืมสิ่งรอบข้าง